Forbrukerrådet ikke imponert.

En gjennomgang av norske nettartikler med puppebilder og ordet «sex» i tittelen viser at svært få av artiklene innfrir lesernes forhåpninger.

– Puppebildene er ofte mindre inne i selve saken enn på forsiden, og noen ganger er det bare puppebilde på forsiden og et kjedelig bilde av en eller annen forsker i saken, sier Mathias Lutken i Forbrukerrådet til 5080.no.

Lutken har gått gjennom flere tusen nettartikler som i utgangspunktet ser spennende ut, og er ikke imponert over resultatene.

– 90% av artiklene er det «ikke mulig» eller «svært vanskelig» å bli kåt av. Mange av dem handler ikke engang om pupper eller sex. Folk må tenke seg om to ganger før de klikker på slike saker.

Forbrukerrådet anbefaler derfor norske kåtinger å henvende seg andre steder for å få utløp for sin opphisselse.

– Det er mye sikrere å søke på rene pornografiske nettsider enn på norske nettaviser. Det finnes jo useriøse aktører også i pornobransjen, men de aller fleste holder det de lover i overskriften.

Behovet for klare retningslinjer er skrikende, mener Lutken, og forteller at Forrbukerrådet nå lanserer en ny merkeordning for opphissede forbrukere.

– Foreløpig er det bare noen få Lady Gaga-artikler som holder de kresne kravene som stilles for å bli «puppemerket». Vi må for all del unngå situasjoner hvor seriøse forskere sitter timevis foran datamaskinen og klikker og klikker, og kaster bort arbeidstid og store deler av fritiden, og glemmer å hente Martine på ridingen.